Meyer Turku rakentaa kaksi maailman suurimpiin kuuluvaa Icon-luokan risteilijää, kertoo Lännen Media (siirryt toiseen palveluun). Yhdysvaltalainen Royal Caribbean Cruises -varustamo tilaa risteilijät Meyer Turulta.

Suurkaupan arvo saattaa olla jopa kaksi miljardia euroa. Laivakaupasta tehtiin aiesopimus viime syksynä.

Turun telakka ja verkostoyritykset tarvitsevat alusten rakentamisen takia paljon uusia työntekijöitä. Meyer Turun toimitusjohtajan Jan Meyerin mukaan telakan työntekijöiden määrä kasvaa yli 400:lla ja työllistämisvaikutus kasvaa noin 20 000:een.